Politsei- ja Piirivalveamet 18.03.2025 9-2 Avalike ürituste korraldamise taotlused lisadega 9-2/244-2

Vastuskiri: vastuskiri

Tere

Esitasite Saarde Vallavalitsusele täiendavad küsimused 12.07.2025 toimuva Tihemetsa tehnikumi vilistlaste kokkutuleku osas. Suhtlesime ürituse korraldajaga ning edastame nende selgitused:

1. Ürituse ala ei ole otseselt piiratud. Kuid kõigil üritusel osalejatel on nimega rinnasilt, mille järgi korraldajad näevad, kas tegemist on üritusel osalejaga või võõra inimesega. Selle alusel saavad korraldajad võõrad inimesed ürituse alalt välja suunata.  
  
2. Üritusele ei ole tellitud eraldi turvafirma teenust. Korda peavad ja avaliku korra tagavad ürituse korraldajad ise. Üritus algab 12.07.2025 kell 11 ja lõppeb 13.07.2025 kell 2. Selle ajavahemiku jooksul eeldame kokku ca 800 osalejat. Korraga nii palju osalejaid kindlasti üritusealal ei ole. Üritusel osalejate põhiline vanus on vahemikus 60-80 eluaastat. Kõigil eelnevatel kokkutulekutel on korraldajad korra tagamisega ise edukalt hakkama saanud.  
  
3. Ürituse alale mootorsõidukitega ei lubata, selle eest vastutavad palgatud parkimiskorraldajad. Parkimine on korraldatud väljaspool ürituse ala selliselt, et see ei takista liiklust.

Saarde Vallavalitsus teeb ürituse korraldajatega igakülgset koostööd, et tagada ürituse õnnestumine, sh ürituse kattumine öörahu ajaga ning parkimise korraldamine vajadusel valla omandis olevatel maa-aladel. Sarnaseid üritusi toimub Saarde vallas harva, kuid need on olulised kokkusaamised. Varasemad kokkutulekud on möödunud rahulikult.

Lugupidamisega

Külli Karu  
Abivallavanem  
Saarde Vallavalitsus  
Tel: 5551 9611  
E-post: kylli.karu@saarde.ee

Lugupidamisega

Külli Karu

kylli.karu@saarde.ee